Η ΙΣΤΟΡΙΑ ΒΑΣΙΖΕΤΑΙ ΣΕ ΑΛΗΘΙΝΑ ΓΕΓΟΝΟΤΑ. ΚΑΠΟΙΑ ΜΕΡΗ ΕΧΟΥΝ ΜΥΘΙΣΤΟΡΗΜΑΤΟΠΟΙΗΘΕΙ.
ΠΑΙΖΕΙ ΤΩΡΑ: "KΥΡΙΟΣ ΣΟΝΓΚ"
ΕΜΠΝΕΥΣΜΕΝΟ ΑΠΟ ΑΛΗΘΙΝΑ ΓΕΓΟΝΟΤΑ
Και βέβαια.
Ήταν το "I'll Be A Witness" του Τίμοθι Ράιτ.
Έρχονται οι The Mighty Indiana Travelers με το "I'll Be Satisfied".
Κι εγώ θα είμαι ευχαριστημένη όταν αρχίσουν να σέβονται τις γυναίκες.
Μάρθα Τζιν η Βασίλισσα στον WQHG.
Πάλι φάτσες ζωγραφίζεις; Σου είπα όχι. Σβήσ' τες.
Τι; Δεν σ' ακούω.
Κλείσε το ραδιόφωνο!
Είπα να πλύνεις τις βιτρίνες.
Τις έπλυνα!
Δεν νομίζω.
Μη με φορτώνεις άλλο. Καθάρισέ τες!
ΛΟΥΚ
Κυκλικά!
Μην αφήνεις σημάδια!
Γι' αυτό, μπλε
ή πράσινο;
Μπλε.
Ωραία.
Πήγαινε να παίξεις.
-Τουλάχιστον μία ώρα. -Καλά.
Με συγχωρείς, νεαρέ. Το "I'll Be A Witness" είναι;
Μάλιστα, κυρία.
Το έπαιξα το πρωί στην εκπομπή μου.
Μισό λεπτό.
Μάρθα Τζιν η Βασίλισσα;
-Σωστά. -Είστε διάσημη.
Σας ακούω κάθε πρωί μέχρι να το κλείσει η μαμά μου.
Με ξέρει ο κόσμος εδώ. Πώς σε λένε;
Λουκ Σονγκ, γιος του Τζιν-χο Σονγκ, ιδιοκτήτη του μαγαζιού Κύριος Σονγκ.
Το μαγαζί για όλα σας τα καπέλα και τα αξεσουάρ.
Μπείτε και ρίξτε μια ματιά στο εξαίρετο εμπόρευμά μας.
Κύριε Λουκ Σονγκ, με τέτοιους τρόπους, πώς μπορώ να αρνηθώ;
Μόλις το τελείωσα.
Είναι τέλειο για εσάς.
Δεν είναι πιο πλατύ από τους ώμους μου. Καλό αυτό. Υπάρχουν κανόνες, ξέρετε.
Εντάξει.
Τι λέτε γι' αυτό;
Όχι με το πρόσωπό σας. Είστε στρογγυλοπρόσωπη.
Σχήμα φεγγαριού.
-Ορίστε; Σχήμα φεγγαριού; -Ακόμα μαθαίνει αγγλικά.
Όχι, μια χαρά τα μιλάει.
Μ' αρέσει η ειλικρίνεια σε μια πωλήτρια.
Είμαι φεγγαροπρόσωπη. Έχω μεγάλο κεφάλι, επίσης. Το χρειάζομαι για το μυαλό μου.
Τι λέτε γι' αυτό;
Έχει καλύτερο σχήμα.
Για να δούμε.
Κάτι χρειάζεται.
-Ναι, κάτι χρειάζεται. -Ναι. Τα εξατομικεύετε;
-Ναι. -Ωραία.
Δες θες να δεις ένα ίδιο στην εκκλησία.
Σταθείτε. Έχω ιδέα.
Ναι;
Έχεις πάει σε εκκλησία μαύρων;
Μόνο σε Κορεατική Μεθοδιστική.
Είναι πολύ βαρετά.
-Και των μαύρων είναι βαρετή; -Όχι.
Ναι.
Σκέφτηκε φτερά.
-Ναι. -Από πού ήρθατε στο Ντιτρόιτ;
Από τη Σεούλ, Νότια Κορέα.
Πάντα χαίρομαι να ακούω για άτομα να έρχονται, όχι να φεύγουν.
Αν και η δουλειά δεν πάει καλά.
Χρειάζεται χρόνος. Θα σας ανακαλύψουν.
Βαρέθηκα να ακούω να τη λένε πόλη-φάντασμα.
Έχουμε λεφτά για ξόδεμα.
Δείτε, έτσι;
Πώς λέτε "καπέλο" στα κορεατικά;
Μότζα.
Μότζα; Έτσι απλά;
-Ναι. -Ναι. Έχει δύο νοήματα.
Σημαίνει "καπέλο", αλλά σημαίνει και "μητέρα και γιος".
Εντάξει.
Μότζα και μότζα.
Για δες. Είναι το κάτι άλλο, έτσι;
Ξεκίνα από το κεφάλαιο τέσσερα.
Τι είναι οι επιστημονικές μέθοδοι; Όταν παρατηρούν τον φυσικό κόσμο,
σκέφτονται ένα ερώτημα ή ένα πρόβλημα.
Μα οι επιστήμονες δεν μαντεύουν την απάντηση.
Χρησιμοποιούν μεθόδους, μια σειρά βημάτων.
Τα πιο βασικά βήματα είναι στο σχήμα 2.
Φυτό!
Το φυτό θα πάει Ιατρική και θα σας πληρώνει όταν γίνει γιατρός!
Κανείς άλλος δεν το κάνει, μαμά! Διαβάζουν το βιβλίο. Δεν τα αποστηθίζουν.
Μην γκρινιάζεις!
Στην Κορέα, θα ήσουν σχολείο κάθε μέρα μέχρι τις 10:00 μ.μ.
Γιατί ήρθαμε εδώ αν η Κορέα είναι καλύτερη;
Οι συνέταιροι του μπαμπά σου είναι εδώ.
Μα πάντα εκεί είναι!
Μετά θα πάω Νέα Υόρκη. Θα λείψω μόνο δύο βδομάδες.
Και το ρεσιτάλ μου στο τσέλο;
Θεέ μου!
Πολλές ερωτήσεις, καθόλου φαγητό. Γι' αυτό είσαι πετσί και κόκαλο.
Μη γελάτε! Φάτε κι εσείς.
Είστε όλοι αδύνατοι.
Φυτά.
Μπαμπά;
Μπαμπά!
Να έρθω στη Νέα Υόρκη μαζί σου;
Θα πάω για δουλειά.
-Και βέβαια. -Και βέβαια.
Είμαι η Μάρθα Τζιν η Βασίλισσα.
Θα ευχόσασταν να ήταν η εκπομπή στην τηλεόραση
και όχι στο ραδιόφωνο σήμερα το πρωί,
γιατί είμαι στις ομορφιές μου.
Και γιατί; Πήρα ένα καινούργιο καπέλο από τον Κύριο Σονγκ.
Μαμά!
Τι έγινε;
-Έλα να ακούσεις. -Εσείς στο κέντρο
πρέπει να μάθετε το μαγαζί του Κου Σονγκ. Εξαίρετο σέρβις και τέλεια καπέλα.
Θα ξαναπεράσω το επόμενο σαββατοκύριακο.
Είμαστε διάσημοι!
ΑΝΟΙΧΤΑ ΠΕΡΑΣΤΕ
Δεν θέλω να είμαι κραυγαλέα. Είμαι μεγάλη γι' αυτό.
Πρέπει να τραβήξεις την προσοχή του Θεού για να ακούσει τις προσευχές σου.
Είναι πολυάσχολος.
Θέλει να προσέξει ο Θεός το καπέλο της.
-Πες της ότι της πλαισιώνει το πρόσωπο. -Με συγχωρείς.
Έχετε φασινέιτορ;
Ναι, έχουμε.
Μαμά, πρέπει να ψάξουμε τι είναι τα φασινέιτορ.
Άντε στην ταμειακή για την κυρία Έλις.
Μέρα μπόνους στις εταιρείες αυτοκινήτων.
-Δυνάμωσέ το, καλέ μου. -Ναι, σωστά, μέρα μπόνους.
Πηγαίνετε στους άντρες σας και πάρτε την επιταγή.
Άσλεϊ, το άκουσες; Η Μάρθα Τζιν λέει ότι είναι μέρα μπόνους.
Για πήγαινε στο εργοστάσιο.
Πίστεψέ με, εκεί πάω.
Τι σου χρωστάω;
Μαμά, πόσο κάνει;
Δες την τιμή.
25 δολάρια, παρακαλώ.
-Εομά. -Ευχαριστώ.
Είναι κανείς;
Μάρθα Τζιν!
Γιε μου, άνοιξέ της.
Εντάξει.
Γεια σου. Είναι εδώ η μαμά σου;
-Ελάτε πίσω. -Ευχαριστώ.
Περάστε. Φέρ' της μια καρέκλα.
-Καθίστε. Ναι. -Ευχαριστώ.
Είναι όλα εντάξει;
Πήρατε τηλέφωνο στον σταθμό και είπα να περάσω.
-Όλα είναι εντάξει. -Εντάξει.
Ναι.
Είσαι καλλιτέχνης. Μπορώ να δω;
Ναι. Φυσικά.
Βασικά, είναι πολύ καλό. Τεράστια ομοιότητα.
Τι σας χρωστάμε;
Να μου χρωστάτε;
Πες της. Για τη διαφήμιση στη ραδιοφωνική εκπομπή.
Η μαμά μου θέλει να πληρώσει για τη διαφήμιση.
Δεν κάνω διαφημίσεις. Μίλησα, γιατί μ' αρέσει το καπέλο μου.
Δεν γινόταν να το κρατήσω για μένα.
Δεν θέλει λεφτά.
Ευχαριστώ.
Κάνω ραδιόφωνο εδώ και 30 χρόνια.
Όλα μαθαίνονται από στόμα σε στόμα εδώ, οπότε…
Έτσι και στη Σεούλ. Αλλά εδώ δεν ξέρουμε κανέναν.
Τώρα ξέρετε εμένα.
Θέλω να σας δώσω ένα καπέλο σαν ευχαριστώ.
Ένα δώρο για μια φίλη.
Κάτι για το μεγάλο πρόσωπο σαν φεγγάρι.
Ευχαριστώ, αλλά θέλω να αγοράσω τα καπέλα σας.
Και θα ήθελα να αγοράσω μια ζωγραφιά, Λουκ, αν δεν σε πειράζει.
Να αγοράσετε; Αλήθεια; Ποια;
-Αυτήν εδώ. -Εντάξει.
Μόνο αν μου την υπογράψεις.
Εντάξει.
Κάποτε θα αξίζει πολλά.
Όχι, χόμπι είναι. Θα γίνω γιατρός.
Για να δούμε αν ένα μόριο είναι πολικό ή μη πολικό,
είναι χρήσιμο να δούμε τις δομές κατά Λούις.
Οι μη πολικές ενώσεις είναι συμμετρικές.
Όλες οι πλευρές γύρω από το άτομο είναι πανομοιότυπες.
Αν κοιτάξουμε το μεθάνιο, θα δούμε το κεντρικό άτομο άνθρακα
περιτριγυρισμένο από άτομα υδρογόνου.
Οι πολικές ενώσεις θα είναι ασύμμετρες.
Αυτά για σήμερα.
Έχω τα διαγωνίσματά σας. Πάρτε τα καθώς φεύγετε.
Ευχαριστώ.
-Άλαν. -Ευχαριστώ.
-Λι, περίμενα πιο πολλά. -Ευχαριστώ.
-Άρθουρ. -Ευχαριστώ.
Κύριε Σονγκ;
Συγγνώμη.
Όπως πάντα. Μπράβο.
Έχεις μέλλον σ' αυτό.
Να τος!
Γύρισε ο γιος μου ο γιατρός!
-Αδυνάτισες. Τρως καθόλου; -Φυσικά.
Πάω στις πελάτισσες. Οι γυναίκες των παστόρων έρχονται εδώ.
Μάρθα Τζιν! Ήρθε ο Λουκ!
Λουκ, γεια σου.
-Γεια. -Έχεις διακοπές; Κάθισε.
Θα μπάσω στα κρυφά το καπέλο.
Ο άντρας μου μου είπε "Ή εγώ ή τα καπέλα".
Κι οι δύο ξέρουμε τι θα διαλέξεις.
Το μαγαζί είναι το ιδανικό μέρος για Σάββατο.
-Αυτό είναι όμορφο. -Ξέρετε αυτές τις γυναίκες της εκκλησίας;
Τις πιο πολλές. Αλλά όλες ξέρουν εμένα.
Κάποιοι με γλείφουν γιατί είμαι στο ραδιόφωνο.
Πίσω από την πλάτη μου, είναι αλλιώς.
Αλήθεια;
Δεν αρέσει στους αγίους γυναίκα κήρυκας.
Πολλή ενδυνάμωση του εαυτού, όχι αρκετός Ιησούς.
Θα μου χρειαζόταν λίγη ενδυνάμωση του εαυτού.
Έλα. Θα γίνεις ένας σπουδαίος, κυριλέ γιατρός.
Κι αν δεν γίνω;
Δεν θα εκπλαγώ.
Αλήθεια;
Συνόδευσέ με στο αμάξι.
Δεν πίστευα ότι σου ταίριαζε.
Περίμενα να γίνεις διάσημος καλλιτέχνης.
Έχω επενδύσει. Το θυμάσαι;
Μάλλον χάσατε εκείνο το δολάριο.
Ποτέ δεν ξέρεις πού θα καταλήξεις.
Σπούδασα νοσοκόμα.
Για δες με τώρα.
Είστε η Μάρθα Τζιν η Βασίλισσα.
Μόνο εσύ ξέρεις τι θέλεις, κύριε Σονγκ.
ΛΟΥΚ ΣΟΝΓΚ
Σου είπε η Κόνστανς ότι μπήκε στη Νομική Ντέιβις;
Όχι. Αυτό είναι υπέροχο.
Είπα στη θεία ότι τώρα έχω γιο γιατρό και κόρη δικηγόρο.
Τη λυπάμαι.
Ο γιος της, ο Μπινγκ-χο, είναι 28ος στην τάξη του.
Ποτέ δεν ήταν έξυπνο παιδί.
Θα τα παρατήσω.
Τι;
Δεν θα γυρίσω στη σχολή.
Μη λες ανοησίες.
Σοβαρολογώ. Το αποφάσισα.
Κοντεύεις να τελειώσεις.
Σου έμεινε ένα εξάμηνο.
Θα δουλέψω πάνω στο πορτφόλιό μου το καλοκαίρι
και θα κάνω αίτηση στην Καλών Τεχνών.
Καλών Τεχνών! Αυτό είναι σκέτη τρέλα.
Θα γίνω ζωγράφος.
Εμείς…
απαρνηθήκαμε τα πάντα για σένα.
Ήρθαμε για να έχεις μια ευκαιρία.
Κι εσύ τα πετάς όλα στα σκουπίδια.
Θες να χαλάσεις τη ζωή σου;
Εομά.
Αυτό θέλω.
Και;
Ο πατέρας σου ήθελε να γίνει τραγουδιστής όπερας!
Αλλά εγκατέλειψε το όνειρο όταν πέθαναν τα αδέρφια του στον πόλεμο.
Μάλιστα!
Και είναι δυστυχισμένος!
Εκείνος θα έπρεπε να με καταλαβαίνει.
Ήξερε τις ευθύνες του.
Νοιαζόταν για την οικογένειά του.
Κι εγώ!
-Αλλά δεν πρέπει να ταλαιπωρηθώ… -Να ταλαιπωρηθείς;
Δεν ξέρεις εσύ από ταλαιπωρία.
Η Μάρθα Τζιν λέει ότι έχω ταλέντο.
Τι;
Η Μάρθα Τζιν πιστεύει ότι έχω δίκιο!
Γιατί μιλάμε για τη Μάρθα Τζιν;
Είναι μάνα σου η Μάρθα Τζιν;
Τι ανοησίες!
Δεν του είπα να αφήσει τη σχολή.
Του έβαλες ιδέες στο κεφάλι.
Ήθελα να του δώσω θάρρος.
Ήταν δυστυχισμένος. Πάντα ήταν δημιουργικός.
Του είχε μείνει ένα εξάμηνο!
Κόντευε να τελειώσει, να έχει μια καλή, ασφαλή ζωή.
Και τα χαράμισε όλα.
Ορκίστηκα να μην περάσουν τα παιδιά μου ό,τι πέρασα εγώ.
Άντεξα πόλεμο. Έχεις ζήσει ποτέ πόλεμο;
Άντεξα να ζω στο Ντιτρόιτ του '67 ως μαύρη γυναίκα.
Είναι γιος μου!
Νομίζεις ότι μπορείς να μας λες τι να κάνουμε επειδή είσαι στο ράδιο;
Είσαι απλώς μια πελάτισσα.
Έχεις δίκιο.
Είσαι η μητέρα του. Είμαι απλώς μια πελάτισσα.
Αλλά αν συνεχίσεις έτσι, θα τον χάσεις.
Μπαμπά…
Με δέχτηκαν στη Σχολή Σχεδίου Πάρσονς με υποτροφία.
Δεν θα σου ζητήσω τίποτα.
Ξέρεις για τι μιλάει αυτή η όπερα;
Για έναν νεαρό που ακολουθεί έναν δρόμο προς την καταστροφή του
μέσα σε μία μέρα.
Λυπάμαι που δεν έκανες αυτό που ήθελες στη ζωή σου.
Έκανα αίτηση σε οκτώ σχολές και με δέχτηκαν όλες.
Είμαι καλός σ' αυτό.
ΠΑΡΣΟΝΣ
Όταν μιλάμε για τέχνη, μιλάμε για τρόπους να βλέπουμε, σωστά;
Είναι μάθημα κριτικής,
οπότε θέλω να σκεφτείτε έναν διάλογο με το κοινό σας.
Γιατί νεκρή φύση;
Μ' αρέσουν οι πινελιές της ολλανδικής εποχής.
Μ' αρέσει η τεχνική.
Έχεις κάποια προσωπική σχέση με τους λωτούς;
Όχι. Απλώς μ' αρέσει το σχήμα και το χρώμα.
Τι θεωρείς ότι είναι σχετικό εδώ;
Προσπαθώ να φτάσω στη δήλωσή σου.
Είναι όμορφο.
Αυτή είναι η δήλωση.
Εντάξει.
Προχωράμε.
Γκάβιν, ποιο είναι το μήνυμα;
Είναι καταστασιακό, φυσικά.
Εμπνεύστηκα από την Κοινωνία του Θεάματος του Γκι Ντεμπόρ.
Ένα σχόλιο πάνω στον καπιταλισμό πρωτίστως.
Γιατί διάλεξες έναν συμβολισμό της δεκαετίας του '60;
Κάνουμε την ίδια συζήτηση εδώ κι έναν χρόνο.
Κάτι πρέπει να σημαίνει για σένα.
Δες τις επιλογές που έχεις κάνει.
Λουκ, πρέπει να μπορείς να μιλήσεις για τη δουλειά σου!
Δεν θέλω να την εξηγήσω, εντάξει;
Θέλω να μπει ο κόσμος σε μια γκαλερί με έργα μου
και να συγκινηθεί από σχήματα και χρώματα.
Όχι. Δεν έχει να κάνει με το οπτικό.
Πρέπει να υπάρξει διάλογος μεταξύ καλλιτέχνη…
Γιατί; Είναι τεμπέλικο, εντάξει;
Η εννοιολογική τέχνη είναι αηδίες. Μια δικαιολογία για να μην έχεις τεχνική.
Λουκ… Λουκ, το μόνο που ήθελα από σένα όλη τη χρονιά ήταν κριτική σκέψη.
Μόνο αυτό. Άλλωστε, αυτό είναι η σχολή.
Δεν έχετε καν ύλη.
Δεν θα 'ναι δωρεάν.
Αν μείνεις εδώ, θα πρέπει να δουλέψεις. Θα βοηθήσεις στο μαγαζί.
Έξι μέρες την εβδομάδα.
Μπορείς να καυχηθείς όσο θες.
Δεν θέλω να καυχηθώ.
Είμαι ακόμα θυμωμένη.
ΣΤΟΝ ΑΕΡΑ
Όταν θες πολύ να τα καταφέρεις,
πρέπει να μάθεις να φοράς τον κόσμο σαν χαλαρό ένδυμα.
Ακούτε τη Μάρθα Τζιν τη Βασίλισσα στον WQHG.
-Γεια. -Γεια.
Προλαβαίνουμε να μιλήσουμε.
Σε τρία λεπτά. Πώς είναι η Νέα Υόρκη;
Όχι και πολύ ωραία.
-Τράβα μια καρέκλα. -Ναι.
Λοιπόν, τα ξαναπαράτησα.
Δεν ήταν για μένα. Δεν μπόρεσα να τα βγάλω πέρα.
Η Νέα Υόρκη είναι ζόρικη. Αλλά το Ντιτρόιτ έχει σπουδαία καλλιτεχνική σκηνή.
Βγάζει πολλούς μεγάλους καλλιτέχνες.
Δεν με θεωρώ καλλιτέχνη.
-Και βέβαια είσαι. -Όχι, μην το κάνετε αυτό.
Αυτό κάνατε και πριν και δεν έπρεπε να σας ακούσω.
-Εμένα; Τι σχέση έχω εγώ; -Εσείς μου είπατε να το κάνω.
Δεν έχω δίκιο σε όλα. Γίνε σαν τα παιδιά μου και αγνόησέ με.
Όχι.
Δεν πάει έτσι. Δεν είμαι το αφεντικό σου.
Μπορεί να μην αποκτήσεις όλα όσα θες.
Αλλά αυτό, η αυτολύπηση, δεν θα σε βοηθήσει.
Είσαι γιος της μητέρας σου.
Μου είναι ακόμα θυμωμένη, το ξέρεις; Δεν έχω ξαναπατήσει στο μαγαζί.
Εσείς οι Σονγκ είστε μέσα στο δράμα.
Φύγε.
ΛΟΥΚ
Την έχετε ακόμα;
Ναι. Κι ετοιμάζομαι να την πετάξω
γιατί μου είπες ότι δεν αξίζει κάτι.
Και θα παραιτούμουν απ' αυτό.
Φύγε.
Μάρθα Τζιν.
Χαίρομαι που σε βλέπω.
Θες καινούργιο καπέλο;
Χρειάζεται πιο πολύ στιλ. Κάτι θεαματικό.
Κάτι ψηλό. Πολύ ψηλό. Σαν τη Νεφερτίτη. Αληθινή βασίλισσα.
-Δεκαπέντε εκατοστά; -Τριάντα.
-Εντάξει. -Δεν είναι στη μόδα.
Αν το φορέσω, είναι.
Πολύ ψηλό. Δεν θα σταθεί. Θα πέσει σαν τούρτα που λιώνει.
-Κάτι τέτοιο; -Ένα σχέδιο δεν αρκεί.
Το 'πιασε ο Λουκ! Ναι, μ' αρέσει!
Είναι πολύ ψηλό, δεν γίνεται.
-Θα το κάνουμε μεγάλο. -Με τι υλικό;
-Με καλώδια. -Τα καλώδια θα λυγίσουν.
-Θα συρράψουμε… -Είναι παράλογο. Δεν γίνεται.
Νομίζω ότι θα βρείτε μια λύση.
Όχι, κοίτα.
-Με τίποτα. -Ρίξε μια ματιά.
Όχι. Φτιάξ' το με τη Μάρθα Τζιν.
Δείχνει ωραίο.
Θα το φτιάξουμε.
Πάρε δύο καλούπια.
Για το ύψος.
Χρειάζεσαι και μπανέλα
για να μην τσακίσει.
Εντάξει.
Έτσι, κυκλικά.
-Σας το είπα. -Εντάξει.
Να το.
Η ίδια η Νεφερτίτη.
Ξεπεράσατε τους εαυτούς σας.
Ευχαριστούμε.
Να το δω;
Ναι. Θα με θάψουν μ' αυτό το καπέλο.
Μη μιλάς για θάνατο.
Δέξου το κομπλιμέντο.
Ελάτε στην εκκλησία να δείτε τα καπέλα σας.
Όχι. Είμαι παγανιστής.
-Έχουμε χώρο για παγανιστές. -Θα τον φέρω.
Επιτέλους, το Κύριος Σονγκ έχει έναν κύριο Σονγκ.
Για να δω πώς το έκανες. Φέρ' το.
Εντάξει.
Ποτέ δεν φανταζόμουν ότι θα στεκόταν σε ανθρώπινο κεφάλι.
Τα μαθήματα ανατομίας φάνηκαν χρήσιμα.
Το αποκαλώ "Φωλιά του Πουλιού".
Ξέρεις ότι φτιάχνω τέτοια πράγματα χάρη σ' εσένα;
Σε παρακολουθούσα όταν ήμουν μικρός.
Έχεις μια ιδέα και υλοποιείται στα χέρια σου.
Απλώς έραβα.
Είσαι καλλιτέχνιδα, μαμά.
Όχι.
Ναι, είσαι καλλιτέχνιδα.
Τόσο καιρό πάλευα να βρω τι ήθελα να γίνω…
Εομά…
Ίσως απλώς να ήθελα να γίνω εσύ.
Καθώς κοιτάζω γύρω,
βλέπω ότι κάποιοι δεν θέλατε να έρθετε σήμερα.
Κάποιος εδώ μέσα ξύπνησε σε ένα μέρος σκοτεινό.
Ένιωθε απελπισμένος και χαμένος. Κι όμως, είστε εδώ.
Είστε στον οίκο του Κυρίου. Και ζείτε.
Και αναπνέετε. Και είστε μια χαρά. Αμήν;
Αμήν!
"Αν μπορώ να βοηθήσω κάποιον καθώς περπατώ…
αν μπορώ να φτιάξω το κέφι σε κάποιον με μια λέξη ή ένα τραγούδι,
αν μπορώ να δείξω σε έναν ταξιδιώτη ότι έχει πάρει λάθος δρόμο,
τότε η ζωή μου δεν είναι μάταιη".
-Αμήν. -Αμήν.
Είπα, η ζωή μου δεν είναι μάταιη. Αμήν;
Κύριε, σε ευχαριστούμε. Είμαστε στον οίκο σου…
-Αμήν! -Ναι.
Αν δουλέψω σκληρά
Ο Θεός στέμμα θα μου δώσει
Αν δουλέψω σκληρά
Ο Θεός στέμμα θα μου δώσει
Αν δουλέψω σκληρά
Ο Θεός στέμμα θα μου δώσει
Μου είπε
Αν δουλέψω σε αμπελώνα Ο Θεός στέμμα θα μου δώσει
Ο Κύριος δεν είπε
Πρέπει να δουλέψω, ναι
Στέμμα θα μου δώσει
Έχει και για σένα ένα Έχει και για σένα
Και θα σου το δώσει Τον πιστεύω γιατί είπε
Ο Θεός στέμμα θα μου δώσει
Στέμμα θα μου δώσει
Ο ΚΥΡΙΟΣ ΣΟΝΓΚ ΕΓΙΝΕ ΤΟ ΠΙΟ ΔΙΑΣΗΜΟ ΚΑΠΕΛΑΔΙΚΟ ΤΟΥ ΝΤΙΤΡΟΪΤ.
Ο ΛΟΥΚ ΕΦΤΙΑΞΕ ΤΟ ΠΕΡΙΦΗΜΟ ΚΑΠΕΛΟ ΤΗΣ ΑΡΙΘΑ ΦΡΑΝΚΛΙΝ
ΓΙΑ ΤΗΝ ΟΡΚΩΜΟΣΙΑ ΤΟΥ ΟΜΠΑΜΑ.
Η ΜΑΡΘΑ ΤΖΙΝ ΚΙ Ο ΛΟΥΚ ΠΑΡΕΜΕΙΝΑΝ ΣΤΕΝΟΙ ΦΙΛΟΙ
ΓΙΑ ΤΟ ΥΠΟΛΟΙΠΟ ΤΗΣ ΖΩΗΣ ΤΗΣ.
ΘΑΦΤΗΚΕ ΜΕ ΤΟ ΚΑΠΕΛΟ ΤΗΣ ΝΕΦΕΡΤΙΤΗΣ.
Ο Θεός στέμμα θα μου δώσει
Έχει και για σένα ένα Το μόνο που πρέπει να κάνεις
Είναι να ζεις σωστά Και να φέρεσαι στους δικούς σου καλά
Για όσο θα κάνεις Για όσο θα κάνεις να τον συναντήσεις
Ανυπομονώ για την ανταμοιβή μου
Και θα έρθει και για σένα
Θα σου το δώσει
Θα το δώσει και σ' εμένα
Ανεβαίνουμε ψηλά
Ανυπομονώ να φτάσω
ΒΑΣΙΣΜΕΝΟ ΣΤΗΝ ΑΝΘΟΛΟΓΙΑ "LITTLE AMERICA"
Υποτιτλισμός: Γκέλη Τόγια